

**РЕПУБЛИКА СРПСКА**

**РЕПУБЛИЧКА КОМИСИЈА ЗА УТВРЂИВАЊЕ СУКОБА ИНТЕРЕСА**

**У ОРГАНИМА ВЛАСТИ РЕПУБЛИКЕ СРПСКЕ**

**Трг јасеновачких жртава 4, Бања Лука, тел: 051/360-221, факс: 051/360-224**

**www.sukobinteresa-rs.org, E-mail:** [**kontakt@sukobinteresa-rs.org**](mailto:kontakt@sukobinteresa-rs.org)

Број: 02-39-С/22-5, О.С.

Датум: 04.05.2022. године

На основу члана 15. под а) и в) Закона о спречавању сукоба интереса у органима власти Републике Српске („Службени гласник Републике Српске“, број: 73/08 и 52/14), Републичка комисија за утврђивање сукоба интереса у органима власти Републике Српске, на сједници одржаној дана 04.05.2022. године, у поступку утврђивања сукоба интереса за изабраног представника Драгану Малешевић, донијела је

**РЈЕШЕЊЕ**

Утврђује се да се изабрани представник Драгана Малешевић, одборница у Скупштини општине Рибник, не налази у сукобу интереса

Образложење

Републичкој комисији за утврђивање сукоба интереса у органима власти Републике Српске (у даљем тексту: Комисија), дана 20.01.2022. године, достављена је иницијатива за утврђивање постојања сукоба интереса за Драгану Малешевић, одборницу у Скупштини општине Рибник.

У иницијативи се наводи да је Драгана Малешевић, одборница у Скупштини општине Рибник, на сједници одржаној 24.12.2021. године, гласала сама за себе да буде директор ЈУ „Културно спортски центар“ Рибник

Дана 07.04.2022. године Комисија је донијела одлуку о покретању поступка за утврђивање постојања сукоба интереса за Драгану Малешевић, те јој доставила иницијативу на изјашњење.

Комисија се обратила Скупштини општине Рибник ради прибављања доказа и достављања извода записника са сједнице гласања, те је Скупштина општине Рибник доставила извод из записника са 10. редовне сједнице Скупштине општине Рибник одржане 24.12.2021. године на којем је било предметно гласање.

Дана 15.04.2022. године Драгана Малешевић је доставила одговор. Наводи да је на сједници Скупштине општине Рибник именована са 13 гласова „ЗА“ и да њено гласање није проузроковало никакве посљедице имајући у виду да је за усвајање одлуке потребно 9 гласова „ЗА“. Такође, наводи и да није упозорена да њено гласање за усвајање предметног рјешења проузрокује сукоб интереса.

Као доказ доставља извод из записника са 10. редовне сједнице одржане дана 24.12.2021. године.

На основу проведеног поступка, Комисија је донијела одлуку као у изреци, из следећих разлога:

Чланом 1. став 1. Закона о спречавању сукоба интереса у органима власти Републике Српске прописано је да се овим законом уређују посебне обавезе изабраних представника, носилаца извршних функција и савјетника у органима власти Републике Српске и јединица локалне самоуправе у обављању јавне функције, а у циљу спречавања сукоба интереса.

Чланом 3. став 1. Закона о спречавању сукоба интереса у органима власти Републике Српске прописано је да су изабрани представници, носиоци извршних функција и савјетници у обављању јавне функције дужни да се понашају савјесно и одговорно, законито, непристрасно и часно, те да се придржавају принципа одговорности, поштења, савјесности, отворености и вјеродостојности, те етике позива и функције коју обављају. Ставом 2. прописано је да свој приватни интерес не смију стављати изнад јавног интереса, док је ставом 4. прописано да не смију користити јавну функцију за личну добит или добит лица које је са њима повезано и не смију бити ни у каквом односу зависности према лицима која би могла утицати на њихову објективност.

Чланом 4. под а) Закона о спречавању сукоба интереса у органима власти Републике Српске, прописано је да се „изабраним представницима“ сматрају: народни посланици у Народној скупштини РС, делегати у Вијећу народа РС и одборници у скупштинама јединица локалне самоуправе.

Сходно томе, како је одборник у скупштини локалне самоуправе „изабрани представник“, као такав је третиран Законом о спречавању сукоба интереса у органима власти РС и тај закон се примјењује на „изабране представнике“.

Чланом 9. Закона о спречавању сукоба интереса у органима власти Републике Српске прописано је да, осим ако је одредбама овог закона прописано другачије, изабраним представницима, носиоцима извршних функција и савјетницима забрањено је:

а) примити или захтјевати поклон, или обећање поклона или друге вриједности ради обављања јавне функције; б) примити додатну накнаду за извршавање послова у дјелокругу јавних функција; в) тражити, прихватити или примити вриједност или услугу ради гласања о било којем питању или утицати на одлуку неког органа или лица; г) обећати запослење или неко друго право у замјену за поклон или обећање поклона; д) привилеговати лица ради страначког или другог опредјељења или због поријекла, личних или породичних веза; ђ) одбити увид у своје финансијско стање, на захтјев надлежног органа; ж) утицати на добивање послова или наруџби од органа власти у циљу стицања материјалне или нематеријалне користи за себе или другога; з) користити повлашћене информације о раду органа власти ради личне користи или користи других лица и и) на други начин користити свој положај, како би утицали на одлуке законодавне, извршне или судске власти, те тако постигли личну корист или корист других лица, неку повластицу или право, закључили правни посао или на други начин интересно погодовали себи или другом лицу.

Међутим, увидом у извод из записника са 10. редовне сједнице одржане дана 24.12.2021. године, нема доказа и даље да је Драгана Малешевић конкретно именом и презименом гласала „ЗА“ приликом њеног избора за директора ЈУ „Културно спортски центар“ Рибник.

Поука о правном средству:

Против овог Рјешења може се изјавити ПРЕДСЈЕДНИЦА КОМИСИЈЕ

жалба Комисији за жалбе у року од Обренка Слијепчевић

15 (петнаест) дана од дана пријема

овог Рјешења. Жалба се подноси

путем ове Комисије

Доставити:

1. Скупштина општине Рибник, н/р одборнице Драгане Малешевић, Трг 9. јануара, 79 288 Рибник
2. У спис предмета